Polîsanê tirkan Amed, Êlih û Sêrt de eşt xeylêk keyayan ser û tewr tay 4 kesî destbend kerdî.
Qezaya Rezanî ya Amedî de Sîlane Kartal sereştiş de ameye destbendkerdene. Sereştiş de eşyayê ci ameyî serûbinkerdene û dest nîya tay fotografan ser. Dîya zanayene ke polîsan ferdanê keyeyî rê heqaret kerd. Sebebê destbendkerdişî nêzanîyeno.
Qezaya Hawêlî ya Sêrtî de zî ciwanê bi nameyê Yusuf Genç ame destbendkerdene û ame berdene bi Amedî.
Êlih de endamê Meclîsê Ciwanan ê HDPyî Vedat Ozer û Vedat Guler ameyî destbendkerdene û ameyî berdene bi Amedî.
